Kuulame varsemaid saateid esimestest teadetest Tallinna kohta, legendidest, mis on seotud Tallinna sünnilooga, sellest, kuidas praegune Eesti pealinn kujunes mõjukaks hansalinnaks, Tallinna kuulsatest müüridest ja ka sellest, missugused olid Tallinna suhted  Toompeaga keskajal. Räägivad Ain Mäesalu, Ivar Leimus, Rein Zobel, Sulev Mäeväli ja teised eesti ajaloolased. Väike osa neist saadetest pääseb suve jooksul laupäeviti ja esmaspäeviti eetrisse, aga ülejäänuid saab kuulata arhiivist. Sügisel hakkame käsitlema perioodi, mille koondnimetus on Liivi sõda (1558-1583). Suurte sõdade aeg algas Ivan Julma vägede sissetungiga Liivimaale 1558. aasta jaanuaris. Vana-Liivimaa varises kokku, see jagati aga hoopis Taani, Rootsi ja Poola-Leedu vahel. Saadetes tuleb juttu Liivi sõja lahingutest, kangelastest ja ka eluolust Liivimaal. Narvast, mille kaotus Liivi sõjas, oli venelastele suur löök ja Balthasar Russowist, kes Liivi sõja kroonikasse üles tähendas. Saate autor on Piret Kriivan. Kuula laupäeviti kell 13.05.